DA Den Europæiske Unions Tidende C 234/16

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

(2008/C 234/10)

Denne offentliggørelse giver ret til at gøre indsigelse i henhold til artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde inden seks måneder efter denne offentliggørelse.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9 og artikel 17, stk. 2

»JAMÓN DE TERUEL«

EF-Nr.: ES/117/0078/01.03.2005

BOB ( X ) BGB ( )

Ændring(er), der anmodes om

Afsnit i varespecifikationen

Produktets betegnelse X Beskrivelse Geografisk område Bevis for oprindelse Fremstillingsmetode Tilknytning Mærkning Krav i nationale bestemmelser

Ændringer

Beskrivelse

I beskrivelsen af de fysiske kendetegn for skinker, der omfattes af denne BOB, tilføjes sætningen: »V-formet snit med top midt i den tykkeste del af skinken«.

Tekniske forskningsrapporter konkluderer, at et V-formet snit i sværen gør skinken mere ensartet og af bedre kvalitet, da V-snittene sikrer en jævn tykkelse af det ydre fedtlag, så udtørringen er mere homogen og væden lettere afgives, hvilket gør tørringsprocessen optimal. Fjernelse af sværen letter også en ensartet indskrumpning under tørringen af kødmassen, hindrer, at sværen bliver rynket, og at der dannes revner eller fordybninger. Ligeledes undgås med en homogen modning fejl i teksturen, såsom for hård eller blød konsistens.

Desuden godtgør undersøgelser af, hvorledes tilberedningen af skinker ved hjælp af V-snit indvirker på de »sensoriske« kendetegn, at disse skinker føles fastere og mindre klæbrige. Et andet resultat i samme retning er, at disse skinker generelt smager mere sødt og mindre bittert og metallisk og samtidig mindre salt, og at de har en mere intens smag af modnet kød.

Derfor konkluderer begge undersøgelser, at der opnås en forbedring i kvaliteten af det endelige produkt.

RESUMÉ

RÅDETS FORORDNING (EF) Nr. 510/2006

»JAMÓN DE TERUEL«

EF-Nr.: ES/117/0078/01.03.2005

BOB ( X ) BGB ( )

Dette resumé indeholder de vigtigste oplysninger fra varespecifikationen og tjener til information.

1. Medlemsstatens ansvarlige myndighed:

Navn: Subdirección General de Calidad Agroalimentaria y Agricultura Ecológica, Dirección General de Industria Agroalimentaria y Alimentación, Secretaría General de Agricultura y Alimentación del Ministerio de Agricultura, Pesca y Alimentación Adresse: C/ Paseo Infanta Isabel no 1 E-28071 Madrid Tlf. (34) 91 347 53 97 Fax (34) 91 347 54 10 E-mail: sgcaae@mapya.es

2. Sammenslutning:

Navn: Consejo Regulador de la DOP «Jamón de Teruel» Adresse: Avda de Sagunto, no 52–3o E-44002 Teruel Tlf. (34) 978 618 940 Fax (34) 978 618 941 E-mail: consejo@jamondeteruel.com Sammensætning: Producent/forarbejdningsvirksomhed ( X ) andet ( )

3. Produktets art:

Kategori 1.2: Kødprodukter (opvarmet, saltet, røget, m.m.)

4. Varespecifikation:

(Resumé af de betingelser, der er fastsat i artikel 4, stk. 2, i forordning (EF) nr. 510/2006)

4.1. Navn: »Jamón de Teruel«

4.2. Beskrivelse: Produktet er fremstillet af skinker af svin fra krydsninger mellem:

Moderside: Landrace (standard), Large White eller krydsninger mellem disse to racer.

Faderside: Landrace (standard) eller Duroc.

Kun svin, der er født og opfedet på bedrifter beliggende i Teruel-provinsen, kan anvendes til levering af skinker, der skal bruges til fremstilling af BOB-skinker.

Efter afsluttet modning har skinken følgende karakteristika:

Fysiske:

Form: aflang, profileret og afpudset indtil musklen, kloven afskæres ikke; hele sværen kan være intakt eller forsynet med et V-formet snit med top i den tykkeste del af skinken.

Vægt: mellem 8 og 9 kg, og aldrig under 7 kg.

Organoleptiske:

Farven er rød, og ved afskæring får skinken en skinnende snitflade. Lettere fedtmarmoreret muskelmasse.

Kødets smag er delikat og en anelse salt.

Fedtet har en blød konsistens, er skinnende, gullighvidt og har en behagelig duft og smag.

4.3. Geografisk område: Fremstillingsområdet er beliggende i provinsen Teruel. Fremstillingsområdet for skinkerne omfatter de kommuner i provinsen Teruel, der er beliggende i over 800 m højde.

4.4. Bevis for oprindelse: De godkendte skinker skal stamme fra besætninger på bedrifter, der er opført i kontrolinstansens registre, og som er beliggende inden for produktionsområdet; råvarer, slagtning og processer for fremstilling og modning skal foregå under tilsyn af kontrolinstansen, der står inde for markedsføringstilladelse og godkendelsescertifikat.

4.5. Fremstillingsmetode: Den type svin, der er godkendt til produktionen af skinker, skal stamme fra krydsninger af racerne Landrace, Large White og Duroc. Svinenes levende vægt ved slagtningen skal være mellem 115 og 130 kg, slagtekroppene skal afblødes i mindst 4 timer ved en temperatur på højst 10 °C ved en fugtighedsgrad på 95-85 %. Saltning, vaskning, tørring og modning skal vare mindst 8 måneder. Den efterfølgende slutmodning skal ske i haller eller kældre og vare mindst 12 måneder.

4.6. Tilknytning: Ved at der udvælges svin, der er opfedet med naturlige foderstoffer og nøje overvåget siden fødslen, opnås der en råvare af fremragende kvalitet. Svin bestemt til produktion af »Jamón de Teruel« er dyr, der er født og fedet op i provinsen Teruel, jf. specifikationerne, og fodret med råvarer, hovedsagelig korn (byg, hvede og majs), som i vid udstrækning er dyrket i selve provinsen Teruel, der er et typisk korndyrkningsområde.

Ligeledes sker oparbejdningen af foderet for 95 % vedkommende i fabrikker beliggende i det geografiske område, så oprindelsen af de anvendte råvarer i høj grad er garanteret.

Kontrolorganet indsamler regelmæssigt prøver af foder, der anvendes til fodring af svin, både i selve foderstoffabrikkerne og på bedrifterne for at kontrollere sammensætningen af de anvendte råvarer.

Modningsprocessen finder sted i gunstige klimaforhold (gennemsnitlig højde på mere end 800 m, tørt og køligt klima), hvilket resulterer i et produkt med karakteristisk duft og smag.

4.7. Kontrolinstans:

Navn: Consejo Regulador de la DOP «Jamón de Teruel» Adresse: Avda de Sagunto, no 52–3o E-44002 Teruel Tlf. (34) 978 618 940 Fax (34) 978 618 941 E-mail: consejo@jamondeteruel.com

BGB-kontrolorganet opfylder EN 45011-standarden.

Kontrollen med overholdelse af specifikationerne udføres af inspektører, der er godkendt af den kompetente myndighed, og som handler på en objektiv og upartisk måde over for producenter og forarbejdningsvirksomheder.

4.8. Mærkning: Obligatorisk mærkning med teksten »Jamón de Teruel«.

Etiketterne skal være godkendt af kontrolorganet.

Kontrolringe og -etiketter skal være nummererede og udstedt af kontrolorganet.

(1) EUT L 93 af 31.3.2006, s. 12.